আগ্রাসনবিরোধী আট স্তম্ভ

আগ্রাসনবিরোধী আট স্তম্ভ হলো বাংলাদেশের ঢাকার পলাশী গোলচত্বরে অবস্থিত একটি স্মৃতিস্তম্ভ। ২০১৯ সালে নিহত বাংলাদেশ প্রকৌশল বিশ্ববিদ্যালয়ের শিক্ষার্থী আবরার ফাহাদের স্মরণে, আটটি স্তম্ভের সমন্বয়ে গঠিত এই স্থাপনাটি ৭ অক্টোবর ২০২৫ সালে উদ্বোধন করা হয়।
পটভূমি
অক্টোবর ২০১৯ সালে, বুয়েটের তড়িৎ ও ইলেকট্রনিক প্রকৌশল বিভাগের দ্বিতীয় বর্ষের শিক্ষার্থী আবরার ফাহাদকে বাংলাদেশ ছাত্রলীগের বুয়েট শাখার সদস্যরা পিটিয়ে হত্যা করে। এই হত্যাকাণ্ড সমগ্র বাংলাদেশে ব্যাপক ক্ষোভের সৃষ্টি করে।

৭ অক্টোবর ২০২০ সালে, আবরারের প্রথম মৃত্যুবার্ষিকী উপলক্ষে বাংলাদেশ ছাত্র অধিকার পরিষদ একই স্থানে একটি স্মৃতিস্তম্ভ নির্মাণ করে। তবে ২৪ ঘণ্টার মধ্যেই ঢাকা দক্ষিণ সিটি কর্পোরেশন স্থাপনাটি ভেঙে ফেলে।

নকশা ও প্রতীকী তাৎপর্য
স্মৃতিস্তম্ভটি বৃত্তাকারে দণ্ডায়মান আটটি স্তম্ভ নিয়ে গঠিত, যার প্রতিটি জাতির অগ্রযাত্রার একেকটি মূল নীতির প্রতীক। এই নীতিগুলো হলো—সার্বভৌমত্ব, গণতন্ত্র, গণপ্রতিরক্ষা, সাম্প্রদায়িক সম্প্রীতি, অর্থনৈতিক স্বনির্ভরতা, দেশীয় শিল্প- কৃষি-নদী-বন-বন্দর রক্ষা, সাংস্কৃতিক স্বাধীনতা ও মানবিক মর্যাদা।
উদ্বোধন
বাংলাদেশ সরকার ঘোষিত ‘আবরার ফাহাদের মৃত্যুবার্ষিকী’ দিবস পালনের সঙ্গে মিল রেখে ৭ অক্টোবর ২০২৫ সালে এই স্থাপনাটি উদ্বোধন করা হয়।
আরও দেখুন
বাংলাদেশের ছাত্র রাজনীতি
তথ্যসূত্র

বিষয়শ্রেণী:কংক্রিটের ভাস্কর্য
বিষয়শ্রেণী:ঢাকার স্মৃতিস্তম্ভ ও স্মারক
বিষয়শ্রেণী:২০২৫-এ বাংলাদেশে প্রতিষ্ঠিত